
REPUBLIKA HRVATSKA						
ZAGREBAČKA ŽUPANIJA	
OPĆINA POKUPSKO
            Općinsko vijeće						

IZMJENE I DOPUNE PROGRAMA POTPORA POLJOPRIVREDI 
NA PODRUČJU OPĆINE POKUPSKO
 ZA RAZDOBLJE OD 2025. DO 2027. GODINE



Članak 1.

U Programu potpora poljoprivredi na području Općine Pokupsko za razdoblje od 2025. godine do 2027. godine (u daljnjem tekstu: Program) mijenja se članak 2. koji izmijenjen glasi: 

„Potpore male vrijednosti iz članka 1. ovoga Programa dodjeljuju se sukladno pravilima EU o pružanju državne potpore poljoprivredi i ruralnom razvoju propisanim Uredbim Komisije (EU) br. 1408/2013 оd 18. prosinca 2013. o primjeni članaka 107. i 108. Ugovora o funkcioniranju Europske unije na potpore de minimis u poljoprivrednom sektoru (u daljnjem tekstu: Uredba (EU) 1408/2013), Uredbom Komisije (EU) 2019/316 оd 21. veljače 2019. o izmjeni Uredbe (EU) br. 1408/2013 o primjeni članaka 107. i 108. Ugovora o funkcioniranju Europske unije na potpore de minimis u poljoprivrednom sektoru (u daljnjem tekstu: Uredba (EU) 2019/316) i Uredbom Komisije (EU) 2024/3118 оd 10. prosinca 2024. o izmjeni Uredbe (EU) br. 1408/2013 o primjeni članaka 107. i 108. Ugovora o funkcioniranju Europske unije na potpore de minimis u poljoprivrednom sektoru (u daljnjem tekstu: Uredba (EU) 2024/3118). 

Sukladno članku 1. Uredbe (EU) 1408/2013, Uredbe (EU) 2019/316 i Uredbe (EU) 2024/3118, ovaj se Program primjenjuje na potpore dodijeljene poduzetnicima koji se bave primarnom proizvodnjom poljoprivrednih proizvoda, uz iznimku:
· potpora čiji je iznos određen na temelju cijene ili količine proizvoda stavljenih na tržište, 
· potpora djelatnostima vezanima uz izvoz, to jest potpora koje su izravno vezane uz izvezene količine, potpora za osnivanje i upravljanje distribucijskom mrežom ili za neke druge tekuće troškove vezane uz izvoznu djelatnost, 
· potpora uvjetovanih korištenjem domaćih umjesto uvoznih proizvoda. 

Sukladno članku 2. Uredbe (EU) 1408/2013, Uredbe (EU) 2019/316 i Uredbe 2024/3118, „poljoprivredni proizvodi“ znači proizvodi iz Priloga I. Ugovora o funkcioniranju Europske unije, uz iznimku proizvoda ribarstva i akvakulture obuhvaćenih Uredbom Vijeća (EU) br. 104/2000 od 17. prosinca 1999. o zajedničkom uređenju tržišta proizvodima ribarstva i akvakulture.“

Članak 2.

Članak 6. stavak 1. mijenja se i glasi: 

„Korisnici sredstava potpore iz Proračuna Općine Pokupsko mogu biti poljoprivredna gospodarstva upisana u Upisnik poljoprivrednih gospodarstava sa sjedištem na području Općine Pokupsko. Korisnici Mjere 3. Poticaji u pčelarstvu moraju biti upisani i u Evidenciju pčelara i pčelinjaka, koju vodi ministarstvo nadležno za poljoprivredu, sukladno Zakonu. 
Pod poljoprivrednim gospodarstvima podrazumijevaju se:
· samoopskrbna poljoprivredna gospodarstva (SOPG);
· obiteljska poljoprivredna gospodarstva (OPG);
· obrti;
· trgovačka društva;
· udruge i
· zadruge registrirane za obavljanje poljoprivredne djelatnosti i kojima je poljoprivreda primarna djelatnost.“

Članak 3.

Članak 8. mijenja se i glasi: 

„Pravo na potpore, poljoprivredna gospodarstva ostvaruju na vlastiti zahtjev, odnosno temeljem Odluka koju Općina Pokupsko donese po okončanju postupka Javnog poziva u provođenju Programa, a isto traje do iskorištenja sredstava osiguranih u Proračunu Općine Pokupsko za razdoblje do 2027. godine.
Pojedinom korisniku može se u jednoj kalendarskoj godini dodijeliti potpora iz ovog Programa u iznosu do 2.000,00 EUR.“


Članak 4.

U članku 10. iza stavka 2. dodaje se stavak 3. koji glasi: 

„Mjera 3. Poticaj za pčelarstvo

	Svrha
	Razvoj poljoprivrednih gospodarstava u sektoru pčelarstva, diverzifikacija poljoprivredne proizvodnje. 

	Korisnici 
	Poljoprivredna gospodarstva upisana u Upisnik poljoprivrednih gospodarstava i Evidenciju pčelara i pčelinjaka, sukladno članku 6. ove Odluke.

	Prihvatljivi troškovi
	Troškovi nabave pčelinjih zajednica, pčelarske opreme i vozila za prijevoz pčelinjih zajednica, prihrane i liječenja pčela, ambalaže za pčelarske proizvode, edukacije, sudjelovanje na sajmovima i drugo. 

	Intenzitet potpore
	5,00 EUR po pčelinjoj zajednici (košnici) do maksimalnog iznosa od 1.000,00 EUR po korisniku. 


„

Članak 5.

Mijenja se članak 11. stavak 2. koji izmijenjen glasi: 

„Iznimno moguća su odstupanja od navedenih zahtjeva u slučajevima više sile ili nastupa izvanrednih okolnosti, kako je propisano člankom 3. Uredba (EU) 2021/2116 Europskog parlamenta i Vijeća od 2. prosinca 2021. o financiranju i nadzoru zajedničke poljoprivredne politike te upravljanju njome i o stavljanju izvan snage Uredbe (EU) br. 1306/2013.“


Članak 6.

Mijenja se članak 13. koji izmijenjen glasi: 

„Sukladno članku 3. Uredbe (EU) 1408/2013, Uredbe (EU) 2019/316 i Uredbe (EU) 2024/3118. ukupan iznos potpora de minimis koji se dodjeljuje jednom poduzetniku ne smije prelaziti 50.000,00 EUR tijekom bilo kojeg razdoblja od tri fiskalne godine, te se ta gornja granica primjenjuje bez obzira na oblik ili svrhu potpore. 

Sukladno članku 6. Uredbe (EU) 1408/2013, Uredbe (EU) 2019/316 i Uredbe (EU) 2024/3118. davatelj potpore dodjeljuje nove potpore de minimis u skladu s Uredbom (EU) 2024/3118.  tek nakon što utvrdi da ukupan iznos potpora de minimis koji je taj poduzetnik primio neće premašiti odgovarajuću gornju granicu iz članka 3. stavaka 2. i 3. te da su ispunjeni svi uvjeti predviđeni ovom Uredbom.

Davatelj potpore je obavezan o dodijeljenim potporama izdati obavijest primatelju potpore, odnosno unijeti podatke u središnji registar o de minimis potporama na nacionalnoj razini sukladno Uredbi (EU) 1408/2013, Uredbi (EU) 2019/316 i Uredbi (EU) 2024/3118. 


Članak 7.

Ove Izmjene i dopune Programa stupaju na snagu osmoga dana  od objave u Glasniku Zagrebačke županije, osim članka 4., koji stupa na snagu 1. siječnja 2027. godine. 

KLASA: 402-02/24-01/15
URBROJ: 238-22-1-26-
Pokupsko, _______  2026 . godine


						Predsjednik Općinskog vijeća
						   Stjepan Sučec

